فرانسانین دوغوسوندا، بؤلگه‌سی‌نین مول هاووس شهرینده تورک‌لرین چوخ یاشادیغی بینادا باش وئرن یانغیندا 4-و تورک اولماقلا، 5 نفر حیاتینی ایتیردی.
اؤلن‌لردن 4-و اوشاق‌دیر.
یانغیندا 8 نفرین ده یارالاندیغی، اونلاردان اوچونون وضعیتی‌نین آغیر اولدوغو بیلدیریلیر.
حادثه یئرینه گلن یانغین سؤن‌دورن‌لر بینادا اولان 20-دن چوخ اینسانی قورتاردیلار.
تورکیه‌نین فرانسا‌داکی باش کونسولو اؤزگور چینار یانغین حادثه‌سی ایله علاقه‌دار بیر شخصین نظارته آلیندیغینی، لاکین بو فاکتین هله تصدیق ائدیلمه‌دیگینی سؤیله‌دی.
دیگر طرف‌دن، تورکیه باش ناظیری‌نین معاوینی هاکان چاووش اوغلو یانغینلا علاقه‌دار بحران ماساسی‌نین یارادیلدیغینی، خاریجده یاشایان تورک‌لر و اقرابا توپلوملاری ایداره سینین امکداشی‌نین مسئله‌نی تعقیب ائتمک اوچون فرانسایا گئتدیگینی بیلدیردی.
چاووش اوغلو یانغیندا هلاک اولان‌لارا الله‌دان رحمت دیله‌دی، یاخین‌لارینا باش ساغلیغی وئردی.
یانگی‌نین سببی هله بیلینمیر.
مول هاووس شهری فرانسانین سوئیس و آلمانیا ایله سرحدلری‌نین کسیشمه نقطه‌سینده یئرلشیر.
شهرده 2014-جو ایلده اولان یانغیندا دا بیر تورک عائله‌سی‌نین 3 عضوو هلاک اولموشدو.
